ananddey/assamese-wiki-corpus huggingface dataset:
পো ক্যা

ইউ পো ক্যা (২৩ মাৰ্চ ১৮৯১ – ১১ এপ্ৰিল ১৯৪২)ক কুৰি‍ শতিকাৰ ম্যানমাৰৰ অন্যতম শীৰ্ষ বাৰ্মিজ লেখক আৰু শিক্ষা সংস্কাৰক হিচাপে গণ্য কৰা হয়। তেওঁক বাৰ্মিজ চুটিগল্পৰ পিতৃ বুলি অভিহিত কৰা হয় আৰু ১৯৩০ চনৰ জাতীয়তাবাদী শিক্ষা আন্দোলনৰ মূল সদস্য আৰু সাহিত্যিক প্ৰতিভা হিচাপেও গণ্য কৰা হয়। তেওঁৰ ৰচনাসমূহৰ জনপ্ৰিয়তা ম্যানমাৰৰ ডেকা-বুঢ়া উভয়ৰে মাজত অব্যাহত আছে।

যুৱকাল

১৮৯১ চনত ইৰাৱাডী বদ্বীপৰ হিন্থাদা জিলাৰ নেইবান গাঁৱত ডাউ ডাউং আৰু উ পেৰ ঘৰত পো ক্যাৰ জন্ম হয়। নেইবান গাঁৱৰ ল'কা-ডাট মঠ আৰু লেই হেটেট কিয়াউঙত শিক্ষা গ্ৰহণ, পো ক্যাই মঠ-মন্দিৰত শিক্ষা গ্ৰহণ কৰাৰ সময়ত শিক্ষক সহায়ক হিচাপেও কাম কৰিছিল। ২৭ বছৰ বয়সতহে চৰকাৰী কলেজৰ পৰা মেট্ৰিক পৰীক্ষাত উত্তীৰ্ণ হৈ তাৰ পাছত ৰেংগুন (য়াংগন)ৰ জুডছন কলেজ (বৰ্তমান ৰেংগুন বিশ্ববিদ্যালয়ৰ অংশ)লৈ যায়।

ৰাষ্ট্ৰীয় শিক্ষা

১৯২০ চনৰ বিশ্ববিদ্যালয়ৰ ছাত্ৰ ধৰ্মঘটৰ সময়ত তেওঁ ছাত্ৰ পৰিষদত কাৰ্যনিৰ্বাহ কৰি থকাৰ সময়ত তেতিয়াৰ বাৰ্মিজ জাতীয়তাবাদী কাকত নিউ লাইট অৱ ম্যানমাৰৰ বাবে প্ৰবন্ধ লিখিবলৈ আৰম্ভ কৰে। তেওঁ ১৯২২ চনত বি.এ. পাছ কৰি শিক্ষা অধীক্ষক হিচাপে কাম কৰিবলৈ আৰম্ভ কৰে।

মৃত্যু

১৯৪২ চনৰ ১১ এপ্ৰিলত দ্বিতীয় বিশ্বযুদ্ধৰ সময়ত জাপানৰ আক্ৰমণৰ সময়ত পলায়ন কৰি থকা অৱস্থাত আজিৰ ইয়াংগন অঞ্চলৰ হ্টান্টাবিনত মেলেৰিয়াত আক্ৰান্ত হৈ পো ক্যাৰ মৃত্যু হয়।

তথ্যসূত্ৰ

U Po Kya Ko Dwei Wuthtu doh mya, 1999.

শ্ৰেণী:ম্যানমাৰৰ ব্যক্তি
ডেক্সামেন (শ্ৰুতিকথা)

ডেক্সামেন (প্ৰাচীন গ্ৰীক: Δεξαμένη, ইংৰাজী: Dexamene; আক্ষৰিক অৰ্থ: 'সোঁহাতৰ শক্তি' বা 'শক্তিশালী') গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।

কিংবদন্তি

ডেক্সামেন গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত ডেক্সামেনো আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
অমৰা

অমৰা এবিধ টেঙাজাতীয় ফলযুক্ত গছ। ই ফিলিপাইনছ আৰু ইণ্ডোনেছিয়াৰ থলুৱা উদ্ভিদ যদিও দক্ষিণ এছিয়া, মূলভূমি দক্ষিণ-পূব এছিয়া، দক্ষিণ চীন আৰু চলোমন দ্বীপপুঞ্জত বিস্তৃতভাৱে প্ৰাকৃতিকীকৰণ হৈছে। ই Anacardiaceae পৰিয়ালৰ অন্তৰ্গত। ই ১,২০০ মিটাৰ (৩,৯০০ ফুট) পৰ্যন্ত নিম্নভূমি আৰু পাহাৰীয়া বনাঞ্চলত পোৱা যায়।

বিৱৰণ

অমৰা এবিধ পৰ্ণপাতী উদ্ভিদ। অমৰা গছ প্ৰায় ১০–১৫ মিটাৰ (৩৩–৪৯ ফুট) ওখ হয় কেতিয়াবা ২৫ মিটাৰ (৮২ ফুট) পৰ্যন্ত ওখ হয়। ইয়াৰ কাণ্ড হালধীয়া বাদামী আৰু নোমহীন। পাতবোৰ ডাঙৰ, ডালত যোৰ যোৰকৈ থাকে। পাতৰ ফলকৰ ব্যাস প্ৰায় ১০০ - ১৫০ মিলিমিটাৰ।

ব্যৱহাৰ

টেঙা সোৱাদযুক্ত অমৰাৰ ফলবোৰৰ কেঁচাকৈ খাব পাৰি। ফলবোৰৰ পৰা জাম, জেলী বা ৰসো প্ৰস্তুত কৰা হয়। গাহৰিৰ খাদ্য হিচাপেও ব্যৱহাৰ কৰিব পাৰি (সেয়েহে ইয়াক "হগ প্লাম" বুলিও কোৱা হয়)।

ফিলিপাইনছত অমৰাৰ পাত আৰু ফলক বিভিন্ন থলুৱা খাদ্য যেনে চিনিগাং, চিনাংলে বা লেইঙত টেঙা হিচাপে ব্যৱহাৰ কৰা হয়।

ভাৰতত সৰিয়হৰ তেল, নিমখ, মছলাত আদি ব্যৱহাৰ কৰি অমৰাৰ ফল আচাৰ হিচাপে সংৰক্ষণ কৰি ব্যৱহাৰ কৰা হয়। আম আৰু অন্য আচাৰৰ লগতে ভাৰতৰ বহু ঠাইত ঘৰে ঘৰে অমৰাৰ আচাৰ পোৱা যায়।

তথ্য সংগ্ৰহ

শ্ৰেণী:উদ্ভিদজগত
আঁচল কুমাৰ

আঁচল কুমাৰ (Anchal Kumar) এজন ভাৰতীয় অভিনেত্ৰী, ছুপাৰ–মডেল, প্ৰভাৱশালী নাৰী আৰু সৌন্দৰ্য প্ৰতিযোগিতাৰ খিতাপধাৰী। তেওঁ Gladrags Manhunt and Megamodel Contest-ত বিজয়ী হৈছিল আৰু ১৯৯৯ চনৰ মিছ ইণ্টাৰকণ্টিনেণ্টেল প্ৰতিযোগিতাত ভাৰতক প্ৰতিনিধিত্ব কৰিছিল। তেওঁ বলিউডৰ ফেশ্যন আৰু ব্লাফমাষ্টাৰ! চলচ্চিত্ৰতো অভিনয় কৰিছিল।

প্ৰাৰম্ভিক জীৱন আৰু শিক্ষা

১৯৭৯ চনৰ ২৪ অক্টোবাৰ তাৰিখে চণ্ডীগড়ত আঁচল কুমাৰৰ জন্ম হৈছিল। ১৬ বছৰ বয়সতে ABCL–এ ভাৰতব্যাপী প্ৰতিভা সন্ধানত তেওঁক আবিষ্কাৰ কৰাৰ পাছত তেওঁৰ মডেলিং যাত্ৰা আৰম্ভ হয়।

২০ বছৰ বয়সত তেওঁ ১৯৯৯ চনৰ ষষ্ঠ ‘‘গ্লেডৰেগ্‌চ মেনহাণ্ট আৰু মেগামডেল’’ প্ৰতিযোগিতাত বিজয়ী হয় আৰু তাৰ পিছত জাৰ্মানীত অনুষ্ঠিত মিছ ইণ্টাৰকণ্টিনেণ্টেলত ভাৰতৰ প্ৰতিনিধিত্ব কৰে।

গ্লেডৰেগ্‌চ খিতাপ লাভৰ পিছত তেওঁ মডেলিং জগতে সক্ৰিয় হৈ থাকিল আৰু ফেশ্যন আৰু ব্লাফমাষ্টাৰ! ৰ দৰে বলিউড চলচ্চিত্ৰতো দেখা গৈছিল।

ব্যক্তিগত জীৱন

আঁচল কুমাৰ অনুপম মিত্তলৰ সৈতে এজন অনুষ্ঠানত সাক্ষাৎ কৰে। সাত বছৰ ধৰি ডেটিঙৰ পিছত তেওঁলোক ৪ জুলাই ২০১৩ তাৰিখে জয়পুৰত বিবাহ বন্ধনত আবদ্ধ হয়।

আঁচল কুমাৰে মডেলিং আৰু অভিনয় দুয়োটাৰ ক্ষেত্ৰতে নিজকে দৃঢ়ভাৱে প্ৰতিষ্ঠিত কৰাৰ উপৰিও সমাজসেৱা–সচেতন কাৰ্যকলাপতো অংশ লৈছে। সৌন্দৰ্য প্ৰতিযোগিতাত লাভ কৰা অভিজ্ঞতা আৰু বহু বছৰীয়া ফেশ্বন ইণ্ডাষ্ট্ৰিৰ যাত্ৰাই তেওঁক যুৱ প্ৰজন্মক প্ৰেৰণা যোগাবলৈ সক্ষম কৰিছিল। বিভিন্ন জনহিতকৰ অনুষ্ঠান আৰু মহিলা–সক্ষমতা সম্পৰ্কীয় কাৰ্যসূচীত অংশগ্ৰহণ কৰি তেওঁ নিজৰ জনপ্ৰিয়তাক সদুপযুক্ত দিশত ব্যৱহাৰ কৰিছে।

চলচ্চিত্ৰ

ব্লাফমাষ্টাৰ!
ফেশ্যন

টেলিভিছন শৃংখলা

বাজী কিস কি
বিগ বস

সংগীত ভিডিঅ'

Aaina
Mukhra Tumahra
Dupatta Tera Satrang Da
Back in Bed and Blind
The Holy Rollers

বঁটা আৰু মনোনয়ন

বছৰ
বঁটা
শ্ৰেণী
ফলাফল
স্থান
উদ্ধৃতি
১৯৯৯
Gladrags Manhunt and Megamodel Contest
বছৰৰ শ্ৰেষ্ঠ মডেল

পঞ্জাব

২০০৭
Bollywood Fashion & Music Awards
বছৰৰ শ্ৰেষ্ঠ মহিলা মডেল

Atlantic City, New Jersey

তথ্যসূত্ৰ

বাহ্যিক সংযোগ

Category:ভাৰতীয় চলচ্চিত্ৰ অভিনেত্ৰী
Category:হিন্দী চলচ্চিত্ৰৰ অভিনেত্ৰী
Category:ভাৰতীয় টেলিভিছন অভিনেত্ৰী
ভাৰতীয় মানক ১৮৯৩ (১ম খণ্ড) ২০১৬

ভাৰতীয় মানক ১৮৯৩ (১ম খণ্ড) ২০১৬ (IS 1893-2016 part 1) হ'ল ভাৰতীয় মানক ব্যুৰোৰ দ্বাৰা ৰচিত ক'ড। এই ক'ডখন ২০১৬ চনত ষষ্ঠবাৰৰ বাবে পুনৰীক্ষন কৰি প্ৰকাশ কৰা হয়। ভাৰতীয় মানক ১৮৯৩ (১ম খণ্ড) ২০১৬ ক'ড কেইখনত বিভিন্ন সংৰচনাৰ ভূকম্পৰোধী ডিজাইনৰ মানদণ্ডৰ বিষয়ে বৰ্ণনা কৰা আছে আৰু ইয়াৰে প্ৰথম খণ্ডত বিশেষকৈ অট্টালিকাসমূহৰ ডিজাইনৰ বিষয়ে উল্লেখ আছে।

ভাৰতৰ ভূকাম্পিক সংমণ্ডল

ভূমিকম্প হ'ব পৰা সম্ভাৱনা আৰু পৰিমাণ অনুসৰি ভাৰতীয় মানক ১৮৯৩ (১ম খণ্ড) ২০১৬ য়ে ভাৰতক চাৰিটা ভাৰতৰ ভূকাম্পিক সংমণ্ডলত বিভক্ত কৰিছে। সংমণ্ডল ২, ৩, ৪ আৰু ৫। ভাৰতীয় মানক ১৮৯৩ (১ম খণ্ড) ২০১৬ ত অনুভূমিক ভূকাম্পিক গুণকৰ সূত্ৰৰ উল্লেখ আছে। এই সূত্ৰৰ এটা অংশ হৈছে সংমণ্ডল গুণক। বিভিন্ন সংমণ্ডলৰ বাবে এই গুণকৰ মান বেলেগ বেলেগ। সংমণ্ডল ২ ৰ বাবে ইয়াৰ মান ০·১, ৩ৰ কাৰণে ০·১৬ ৪ৰ কাৰণে ০·২৪ আৰু ৫ৰ কাৰণে ০·৩৬ ইয়াৰ পিছত ১৯৬৬, ১৯৭০, ১৯৭৫ চনত এই ক'ডখন সংশোধন কৰা হৈছিল । সময়ৰ লগে লগে হোৱা নতুন ভূমিকম্পসমূহ আৰু ইয়াৰ প্ৰভাৱৰ সম্পৰ্কে লাভ কৰা নতুন তথ্যৰ ওপৰত ভিত্তি কৰি ক'ডখন সংশোধন কৰা হৈছিল। ভাৰতীয় মানক ১৮৯৩:১৯৬২ খনত দেশখনক ভূমিকম্পৰ প্ৰাবল্যৰ ওপৰত ভিত্তি কৰি, ০ (কোনো ক্ষতি নহয়)ৰ পৰা VI (ব্যাপক ক্ষতি)লৈকে সাতটা সংমণ্ডলত ভাগ কৰা হৈছিল। ১৯৬৭ চনৰ কৈনানগৰ ভূমিকম্প (Mw-৬.৬) আৰু ১৯৯৩ চনৰ লাটুৰ ভূমিকম্প (Mw-৬.২)ৰ দৰে নতুন ভূমিকম্পৰ লগে লগে ভাৰতীয় মানক ব্যুৰোৱে ক'ডখন সংশোধন কৰে আৰু আইএছ ১৮৯৩ ২০০২ চনত; সমগ্ৰ ভাৰতক চাৰিটা ভূমিকম্পীয় সংমণ্ডলত ভাগ কৰা হৈছিল। আই এছ ১৮৯৩: অংশ ১ ২০১২ অনুসৰি ভাৰত চাৰিটা ভূমিকম্পীয় সংমণ্ডল ৰে গঠিত ; সংমণ্ডল II,সংমণ্ডল III, সংমণ্ডল IV, আৰু সংমণ্ডল V.

নতুন সংযোজন

ভাৰতীয় মানক ১৮৯৩ (১ম খণ্ড)ৰ ২০১৬ সংস্কৰণত প্ৰথমবাৰৰ বাবে মাটি তৰলীকৰণৰ সম্ভাৱনাৰ নিৰ্ণয়নৰ পদ্ধতিৰ বিষয়ে উল্লেখ কৰা হয়। অস্থায়ী সংৰচনাসমূহৰ, চেপেটা স্লেবৰ ডিজাইন পদ্ধতিও সংযোজন কৰা হয়। ডিজাইন আৰু বিশ্লেষণত বেৰাসমূহৰ প্ৰভাৱো সাঙুৰি লোৱা হয়।

তথ্য সংগ্ৰহ
বিছমিল্লাহিৰ ৰাহমানিৰ ৰাহীম

বিছমিল্লাহিৰ ৰাহমানিৰ ৰাহীম এটা আৰবী বাক্যবন্ধ; যাৰ অৰ্থ- পৰম কৰুণাময় অসীম দয়ালু আল্লাহৰ নামত আৰম্ভ কৰিছো। সংক্ষেপত কোৱা হয়- বিছমিল্লাহ। পৱিত্ৰ কোৰআনৰ ১১৪টা ছূৰাৰ মাজত ছূৰা আত-তৌবাহৰ বাহিৰে অন্য বাকী ১১৩টা ছূৰা "বিছমিল্লাহিৰ ৰাহমানিৰ ৰাহীম" দি আৰম্ভ কৰা হৈছে। ইয়াৰ উপৰিও হাদিছৰ পৰা জনা যায়, মহানবী মুহাম্মাদ চাল্লাহু আলাইহি ওয়াছাল্লাময়ে প্ৰতিটো কামৰ আৰম্ভণি কৰাৰ আগতে "বিছমিল্লাহিৰ ৰাহমানিৰ ৰাহীম" কোৱাৰ পাছত আৰম্ভ কৰিছিল। বহুত কামত "বিছমিল্লাহিৰ ৰাহমানিৰ ৰাহীম" কোৱা বা লিখাৰ নিৰ্দেশনা আছে। বিধানগত বিচাৰত ই মাছনূন বা মুস্তাহাব হ'লেও ইয়াৰ তাৎপৰ্য অত্যন্ত গভীৰ।

আৰবী ভাষাত উচ্চাৰণ অসমীয়া অনুবাদ

বিছমিল্লাহিৰ ৰাহমানিৰ ৰাহীম

পৰম কৰুণাময়, অসীম দয়ালু আল্লাহ্‌ৰ নামত আৰম্ভ কৰিছো

তাৎপৰ্য

তাফছিৰ-ই-ইবনে আবি হাতিমত আছে, ‘উছমান বিন আফফানে ৰাঃ ৰাছুলুল্লাহ/ৰাছুল+আল্লাহ (ছাঃ)ক ‘বিছমিল্লাহ’ সম্পৰ্কে জিজ্ঞাসা কৰিলে। তেতিয়া তেখেতে উত্তৰত ক'লে, ইয়াত আল্লাহ তায়ালাৰ নাম আছে। আল্লাহৰ ডাঙৰ নাম আৰু এই বিছমিল্লাহৰ মাজত ইমানদূৰ নৈকট্য আছে যেনেকৈ আছে চুলিৰ কলা অংশ আৰু বগা অংশৰ মাজত। ইবনে মৰদুওয়াইৰ তাফছিৰত আছে, ‘ৰাছুলুল্লাহ/ৰাছুল+আল্লাহ (ছাঃ)য়ে কৈছে, আমাৰ ওপৰত এনেকুৱা এটি আয়াত অৱতীৰ্ণ হৈছে যাৰ নিচিনা আয়াত ছুলাইমান অবিহনে অন্য কোনো নবীৰ ওপৰত অৱতীৰ্ণ হোৱা নাই। আয়াতটি হ'ল, ‘বিছমিল্লাহিৰ ৰাহমানিৰ ৰাহীম’। জাবিৰ ৰাঃয়ে বৰ্ণনা কৰিছে, যেতিয়া এই আয়াতটো অৱতীৰ্ণ হয় তেতিয়া পূৰ্ব দিশত বৃষ্টি বন্ধ হৈ যায়, বায়ুমণ্ডল স্তব্ধ হৈ যায়, তৰঙ্গ বিুব্ধ সমুদ্ৰ প্ৰশান্ত হৈ ওঠে, জন্তুসমূহৰ কাণ লগাই চয়তানক বিতাড়ন কৰে আৰু বিশ্বপ্ৰভুয়ে স্বীয় সম্মান আৰু মৰ্যাদাৰ কচম কৰি কয়, ‘যি বস্তুৰ ওপৰত মোৰ এই নাম লোৱা হ'ব তাত অৱশ্যেই বৰকত হ'ব।

কেলিগ্ৰাফীত বিছমিল্লাহ

ইছলামিক কেলিগ্ৰাফীত বিছমিল্লাহিৰ ৰাহমানিৰ ৰাহীম প্ৰচুৰ লিখা হয়।

তথ্যসূত্ৰ

শ্ৰেণী:ইছলাম ধৰ্ম
শ্ৰেণী:কোৰআন
প্ৰফুল্ল কুমাৰ মহন্ত

প্ৰফুল্ল কুমাৰ মহন্ত (, জন্ম: ১৯৫২) হৈছে অসমৰ এজন প্ৰাক্তন মুখ্যমন্ত্ৰী। ইয়াৰ উপৰিও তেওঁ অসম আন্দোলনৰ এজন উল্লেখযোগ্য নেতা আৰু অসম গণ পৰিষদ (অগপ)ৰ প্ৰাক্তন সভাপতি। ইয়াৰ পিছত ১৯৯৬ চনত দ্বিতীয়বাৰৰ বাবে তেওঁ অসমৰ মুখ্যমন্ত্ৰী হিচাবে নিৰ্বাচিত হয়। সদৌ অসম ছাত্ৰ সন্থাৰ সভাপতি হৈ থাকোঁতে তেওঁ অসম আন্দোলনৰ এজন উল্লেখযোগ্য নেতা আছিল। ২০০৯ চনৰ সাধাৰণ নিৰ্বাচনৰ সময়ত প্ৰফুল্ল কুমাৰ মহন্তই পুনৰ অসম গণ পৰিষদত যোগদান কৰে।

১৯৯৮-২০০১ চনৰ ভিতৰত হোৱা আলফা সদস্য সকলৰ পৰিয়ালবৰ্গৰ গুপ্তহত্যাৰ বাবে "শইকীয়া কমিছন" (Saikia Commission)-এ সেই সময়ৰ অসমৰ গৃহমন্ত্ৰী প্ৰফুল্ল কুমাৰ মহন্তৰ ওপৰত অভিযোগ উঠায়।

ৰাজনৈতিক জীৱন

প্ৰফুল্ল কুমাৰ মহন্তক অসমৰ এজন প্ৰভাৱশালী ৰাজনৈতিক নেতাৰ শাৰীত গণনা কৰা হয়। সদৌ অসম ছাত্ৰ সন্থাৰ সভাপতি হৈ থাকোঁতে তেওঁ অসম আন্দোলনৰ এজন নেতা আছিল। তেওঁ দলটোৰ সভাপতি পদত অধিষ্ঠিত হয়। ইয়াৰ পিছত তেওঁ ১৯৮৫ চনত নগাঁও বিধানসভা সমষ্টিৰ পৰা বিধানসভালৈ নিৰ্বাচিত হয়। অসম গণ পৰিষদে প্ৰথমবাৰৰ বাবে কাৰ্য্যনিৰ্বাহক পদসমূহৰ কাৰণে নিজ দলৰ মাজতে নিৰ্বাচন পাতে। দলৰ জ্যেষ্ঠ নেতা হিতেন্দ্ৰনাথ গোস্বামীৰ অনুমোদনত এই নিৰ্বাচন অনুষ্ঠিত কৰা হয়। তাত তেওঁ কৈছিল যে, দেশৰ সুৰক্ষা আৰু একতাৰ বাবে তেওঁ যিকোনো দোষ মূৰ পাতি ল’বলৈ সাজু আছে। যদি কোনো বিদ্ৰোহী দলে সুৰক্ষা বলক আক্ৰমণ কৰে তেন্তে তেওঁলোকৰো ইয়াক প্ৰতিহত কৰাৰ অধিকাৰ আছে। কিন্তু আলফাৰ সমৰ্থকসকলক কৰা আইনৰ বাহিৰৰ হত্যাৰ ক্ষেত্ৰত অনা অভিযোগবোৰৰ দ্বাৰা তেওঁৰ ভাৱমূৰ্তি বিকৃত কৰাৰ প্ৰচেষ্টা কৰা হৈছে
These extra-judicial murders happened in Assam between 1998 and 2001.

During the government of AGP leader Prafulla Kumar Mahanta, a number of family members of ULFA leaders were assassinated by unidentified gunmen. With the fall of this government following elections in 2001, the secret killings stopped. Investigations into the killings culminated in the report of the "Saika Commission", presented to the Assam Assembly November 15, 2007. The report provides details about the killings, which were organized by Prafulla Mahanta in his role as the Assam Home Minister, and executed by the police, with cooperation from the Indian Army. The actual killers were surrendered elements of the ULFA, who would approach their targets at home, at night, knocking on the door and calling out in Assamese to allay suspicion. When the victims answered the door, they were shot or kidnapped to be shot elsewhere.

লগতে চাওক

অসম গণ পৰিষদ
অসম গণ পৰিষদ (প্ৰগতিশীল)

টোকা

বাহ্যিক সংযোগ

অসম গণ পৰিষদৰ আনুষ্ঠানিক ৱেবছাইট
শেখৰ গুপ্তাৰ সৈতে এনডিটিভিৰ ৱাক দা টক অনুষ্ঠানত প্ৰফুল্ল কুমাৰ মহন্তই দিয়া এটা সাক্ষাৎকাৰ
Prafulla Kumar Mahanta on a comeback trail
জি নিউজ
হিন্দু ডট কম

শ্ৰেণী: অসমৰ মুখ্যমন্ত্ৰী
শ্ৰেণী:অসমৰ ৰাজনীতিক
উজান বজাৰ

উজান বজাৰ কামৰূপ জিলাৰ অন্তৰ্গত গুৱাহাটীৰ এখনি ব্যস্ত ঠাই। ই ব্ৰহ্মপুত্ৰ নদীৰ কাষতে অৱস্থিত। গুৱাহাটীৰ লতাশিল খেলপথাৰৰ ঠাইতে পূৰ্বতে এটা ডাঙৰ পুখুৰী আছিল আৰু তাৰ তিনিফালে তিনিখন বজাৰ বহিছিল। তাৰে এখন বজাৰৰ নাম আছিল উজান বজাৰ। অসমত আহোম শাসনকালত পাণবজাৰত “বৰফুকনৰ টোল’’ আছিল আৰু আহোম আৰু হিন্দু বিষয়াসকল ইয়াৰ ওচৰে-পাঁজৰে টকৌবাৰী, এতিয়াৰ উজান বজাৰ, ভৰলুমুখ আদিত বহিছিল।

নামৰ উৎপত্তি

উজান বজাৰ নামৰ উৎপত্তি সম্বন্ধে কেইবাটাও মতবাদ পোৱা যায়। এক মতবাদমতে উজনিৰ লোক সৰহকৈ আছিল বাবে নাম উজান বজাৰ হ’ল। আন এক মতবাদমতে, লতাশিল পুখুৰীৰ পাৰৰ চ’ক বজাৰখন উজনিৰ ঘাটলৈ নিয়া বাবে উজান বজাৰ নাম হ’ল। কোনো কোনোৰ মতে, বজাৰ বহা ঠাইখনৰ দাঁতিত থকা নাওজানত মাছৰ উজান উঠিছিল বাবে এই ঠাই খণ্ডৰ নাম উজান বজাৰ হ’ল, আন কিছুমানৰ মতে নাওজান নামৰ পৰা উজান বজাৰ নাম সৃষ্টি হয়।

মঠ-মন্দিৰ

মধ্যযুগৰ পিছৰ ভাগতেই এই স্থানৰ দেৱোত্তৰ ভূমিত স্থাপন কৰা হৈছিল ছত্ৰাকাৰ দেৱালয়। এই মন্দিৰ প্ৰাঙ্গনত শিৱ, বিষ্ণু আৰু মঙ্গলচণ্ডীৰ মন্দিৰ তিনিটা আছে। আহোম ৰজা কমলেশ্বৰ সিংহৰ দিনত (১৭৯৫-১৮১০) সজোৱা এই মন্দিৰ শাক্ত ধৰ্মী লোকসকলৰ এখন প্ৰধান পীঠস্থান। মধ্যযুগৰ প্ৰথম ভাগৰ কিছুমান শৈল ভাস্কৰ্য্য এই পীঠস্থানত পোৱা যায়। মধ্য যুগৰ কিছুমান ভাস্কৰ্য্য মন্দিৰৰ দেৱালৰ বাহিৰ ফালে লগোৱা আছে। মন্দিৰত শিলত খোদিত কৰা সুন্দৰ মূৰ্ত্তি বিষ্ণু আছে। মন্দিৰসমূহ বৰ্তমানে নতুনকৈ সজোৱা হৈছে।

বিংশ শতিকাৰ দ্বিতীয় দশকলৈ এই উজান বজাৰ এলেকাতে চৰকাৰী পৃষ্ঠপোষকতাত গণিকালয় এখন আছিল। এই গণিকালয়খনৰ কথা নলিনীবালা দেৱীৰ এৰি অহা দিনবোৰত বৰ্ণিত আছে।
গুৱাহাটীৰ এই প্ৰথমখন গণিকালয় আছিল বহুদিন পৰিয়ালৰ পৰা আঁতৰত থকা জাহাজৰ খালাচীসকলৰ বাবে। পিছত, ৰাইজৰ অনুৰোধত তেতিয়াৰ গুৱাহাটী মিউনিচিপালৰ চেয়াৰমেন মাণিকচন্দ্ৰ বৰুৱাই পুলিচ ৰিজাৰ্ভ আৰু লাখটকীয়া ৰে’ললাইনৰ ফালে তুলি নিছিল। স্বাধীনতা-উত্তৰ যুগত মহিলা সমাজৰ দাবীমতে গুৱাহাটীত চৰকাৰী গণিকালয়ৰ স্বীকৃতি নিষিদ্ধ কৰা হয়।

তথ্য সূত্ৰ

শ্ৰেণী:অসমৰ প্ৰশাসনিক অঞ্চল
প্ৰিন্স অফ ৱেলছ অভিযান্ত্ৰিক আৰু প্ৰযুক্তিবিদ্যা প্ৰতিষ্ঠান

হিছ ৰয়েল হাইনেছ প্ৰিন্স অফ ৱেলছ অভিযান্ত্ৰিক আৰু প্ৰযুক্তিবিদ্যা প্ৰতিষ্ঠান অসমৰ যোৰহাটত অৱস্থিত এখন উল্লেখযোগ্য প্ৰযুক্তি শিক্ষা প্ৰতিষ্ঠান। ১৯২৭ চনত ব্ৰিটিছ চৰকাৰে এই প্ৰতিষ্ঠান খন স্থাপন কৰিছিল। উত্তৰ পূৰ্বাঞ্চলত অভিযান্ত্ৰিক শিক্ষা প্ৰদান কৰা এইখন প্ৰথম প্ৰতিষ্ঠান।

ইতিহাস

অৱস্থান

প্ৰতিষ্ঠান খন যোৰহাটৰ গড়আলিৰ ৩১ একৰ মাটিত অৱস্থিত। ই যোৰহাট ৰে'ল ষ্টেচনৰ পৰা মাত্ৰ ১.৫ কিঃমিঃ নিলগত অৱস্থিত। ইয়াৰ পৰা যোৰহাট অভিযান্ত্ৰিক মহাবিদ্যালয় ৬ কিঃমিঃ আৰু যোৰহাট বাছ ষ্টেচন ৬.৫ কিঃমিঃ দূৰত অৱস্থিত। ইয়াৰ নিকটৱৰ্তী বিমান বন্দৰ হৈছে ৰৰৈয়া বিমানবন্দৰ।

শিক্ষা

প্ৰতিষ্ঠানখনে ব্যৱহাৰিক, যান্ত্ৰিক,বৈদ্যুতিক, কৃষি, অট'মোবাইল, অণুবিদ্যুৎ আৰু দূৰসংযোগ আৰু সঁজুলিবিদ্যা অভিযান্ত্ৰিক বিভাগত ৩ বছৰীয়া ডিপ্ল'মা পাঠ্যকম আগবঢ়ায়। এই সকলো পাঠ্যক্ৰম অসম প্ৰযুক্তি শিক্ষা সঞ্চালকালয় অধীনৰ ৰাজ্যিক প্ৰযুক্তি শিক্ষা পৰিষদৰ অন্তৰ্ভুক্ত।
ইয়াৰ পাঠ্যক্ৰমৰ নামভৰ্তিৰ বাবে প্ৰতিবছৰে প্ৰযুক্তি শিক্ষা সঞ্চালকালয়, অসমে পলিটেকনিক প্ৰৱেশ পৰীক্ষা অনুষ্ঠিত কৰে।

বিভাগ সমূহ

ব্যৱহাৰিক অভিযান্ত্ৰিক বিভাগ (Department of Civil Engineering)
বৈদ্যুতিক অভিযান্ত্ৰিক বিভাগ (Department of Electrical Engineering)
যান্ত্ৰিক অভিযান্ত্ৰিক বিভাগ (Department of Mechanical Engineering)
কৃষি অভিযান্ত্ৰিক বিভাগ (Department of Agricultural)
অণুবিদ্যুৎ আৰু দূৰসংযোগ অভিযান্ত্ৰিক বিভাগ (Department of Electronics & Telecommunication Engineering)
অট'মোবাইল অভিযান্ত্ৰিক বিভাগ
(Department of Automobile Engineering)
সঁজুলিবিদ্যা অভিযান্ত্ৰিক বিভাগ (Department of Instrumentation Engineering)
পদাৰ্থ বিজ্ঞান বিভাগ (Department of Physics)
ৰসায়ন বিজ্ঞান বিভাগ (Department of Chemistry)
গণিত বিভাগ (Department of Mathematics)
মানৱিকি বিভাগ (Department of Humanities)
কৰ্মশালা (Workshop Departments)

তথ্য উৎস

বাহ্যিক সংযোগ

আধিকাৰিক ৱেবচাইট

শ্ৰেণী:অসমৰ অভিযান্ত্ৰিক মহাবিদ্যালয়সমূহ

শ্ৰেণী:যোৰহাট জিলাৰ শৈক্ষিক প্ৰতিষ্ঠান‎
পয়ছনৰ অনুপাত

পয়ছনৰ অনুপাত হৈছে যিকোনো পদাৰ্থৰ পাৰ্শ্বীয় বিকৃতি আৰু দৈৰ্ঘ্য বিকৃতিৰ মাজৰ অনুপাত। ইয়াক গ্ৰীক আখৰ (নিউ) ৰে সূচোৱা হয়। ১৮২৭ চনত ছাইমন ডেনিছ পয়ছন নামৰ এগৰাকী ফৰাচী পদাৰ্থবিজ্ঞানী তথা গণিতজ্ঞই এখন গৱেষণাপত্ৰত পয়ছনৰ অনুপাতৰ বিষয়ে বিষদ তথ্য আগবঢ়াইছিল। সেয়েহে উক্ত অনুপাতটো তেওঁৰ নামেৰেই নামকৰণ কৰা হৈছে। সাধাৰণতে পয়ছনৰ অনুপাতৰ মান -১ আৰু ০.৫ ৰ ভিতৰত হয়। উল্লেখযোগ্য যে পয়ছনৰ অনুপাতৰ মান পদাৰ্থভেদে বেলেগ বেলেগ হয়। উদাহৰণস্বৰূপে ৰবৰৰ পয়ছনৰ অনুপাতৰ মান ০.৪৯৯, ক’ৰ্কৰ পয়ছনৰ অনুপাতৰ মান প্ৰায় শূন্য, কপাৰৰ পয়ছনৰ অনুপাতৰ মান ০.৩৩ ইত্যাদি। যিহেতু ই পাৰ্শ্বীয় বিকৃতি আৰু দৈৰ্ঘ্য বিকৃতিৰ অনুপাত, গতিকে ই এটা এককবিহীন বিশুদ্ধ সংখ্যা। পয়ছনৰ অনুপাতক পয়ছনৰ গুণাংক (Poisson’s coefficient) বুলিও কোৱা হয়।

ব্যাখ্যা

ধৰা হ'ল, যদি কোনো এটা গোটা ৰবৰৰ চুঙাৰ ওপৰত বল প্ৰয়োগ কৰা হয়, তেন্তে গোটা চুঙাটোৰ দৈৰ্ঘ্য বৃদ্ধি হোৱাৰ লগতে ইয়াৰ ব্যাস বা প্ৰস্থচ্ছেদ হ্ৰাস হ'ব। যদি চুঙাটোৰ প্ৰাৰম্ভিক দৈৰ্ঘ্য অৰ্থাৎ বল প্ৰয়োগ কৰাৰ পূৰ্বে ইয়াৰ দৈৰ্ঘ্য L হয়, বল প্ৰয়োগৰ পাছত ইয়াৰ দৈৰ্ঘ্য হ'ব L + ΔL য'ত ΔL হৈছে দৈৰ্ঘ্যৰ বৃদ্ধিৰ মান। এই ΔL আৰু L ৰ মাজৰ অনুপাতক কোৱা হয় দৈৰ্ঘ্য বিকৃতি।
আকৌ যদি চুঙাটোৰ প্ৰাৰম্ভিক ব্যাস বা প্ৰস্থচ্ছেদ অৰ্থাৎ বল প্ৰয়োগ কৰাৰ পূৰ্বে ইয়াৰ ব্যাস D হয়, বল প্ৰয়োগৰ পাছত ইয়াৰ ব্যাস হ'ব D + ΔD য'ত ΔD হৈছে ব্যাস পৰিৱৰ্তনৰ মান অৰ্থাৎ বল প্ৰয়োগৰ পাছত হ্ৰাস হোৱা চুঙাটোৰ ব্যাসৰ মান। এই ΔD আৰু D ৰ মাজৰ অনুপাতক কোৱা হয় পাৰ্শ্বীয় বিকৃতি।

যেতিয়া গোটা ৰবৰৰ চুঙাটোৰ ওপৰত বল প্ৰয়োগ কৰা হয়, তেতিয়া চুঙাটোৰ দৈৰ্ঘ্য বিকৃতি ঘটাৰ লগতে ইয়াৰ পাৰ্শ্বীয় বিকৃতিও ঘটে। এই পাৰ্শ্বীয় বিকৃতি আৰু দৈৰ্ঘ্য বিকৃতিৰ অনুপাতকে পয়ছনৰ অনুপাত বুলি কোৱা হয়।

গাণিতিকভাৱে, পয়ছনৰ অনুপাতক তলত দিয়া ধৰণে লিখিব পাৰি

তথ্যসূত্ৰ

শ্ৰেণী:পদাৰ্থ বিজ্ঞান
ৰশ্মি দেশাই

শিৱানী দেশাই (Rashami Desai; জন্ম ১৩ ফেব্ৰুৱাৰী ১৯৮৬), পেছাগতভাৱে ৰশ্মি দেশাই নামে জনাজাত, এগৰাকী ভাৰতীয় দূৰদৰ্শন আৰু চলচ্চিত্ৰ অভিনেত্ৰী। তেওঁৰ এজন ভাতৃ আছে, গৌৰৱ দেশাই। দেশাইক মুম্বাইত ডাঙৰ-দিহা কৰা হৈছিল আৰু তাতেই তেওঁ নিজৰ বিদ্যালয় শিক্ষা আৰু স্নাতক অধ্যয়ন সম্পূৰ্ণ কৰে।

ৰশ্মিয়ে মুম্বাইস্থিত নাৰ্ছি মনজি কলেজ অৱ কমাৰ্চ এণ্ড ইকনমিকছৰপৰা টুৰ্ছ এণ্ড ট্ৰেভেলছ বিষয়ত ডিপ্ল’মা ডিগ্ৰী লাভ কৰে।

কেৰিয়াৰ

চলচ্চিত্ৰত অভিনয়ৰ আৰম্ভণি (২০০২–২০০৬)

দেশায়ে নিজৰ অভিনয় কেৰিয়াৰ আঞ্চলিক চলচ্চিত্ৰৰ জৰিয়তে আৰম্ভ কৰে। ২০০২ চনত তেওঁ অসমীয়া ভাষাৰ চলচ্চিত্ৰ কন্যাদানত অভিনয় কৰে। তাৰ পিছত তেওঁ ২০০৪ চনত বীৰেন্দ্ৰ নাথ তিৱাৰী পৰিচালিত ৰোমাণ্টিক ৰহস্যধৰ্মী বলিউড চলচ্চিত্ৰ য়ে লমহে জুদাই কেত শাহৰুখ খান আৰু ৰাভীনা টেণ্ডনৰ সৈতে অভিনয় কৰি বলিউডত আত্মপ্ৰকাশ কৰে। ছবিখনত তেওঁ শীতল নামৰ এজনী মহাবিদ্যালয়ৰ ছাত্ৰীৰ চৰিত্ৰত অভিনয় কৰে, যাৰ জ্যেষ্ঠ ভগ্নীক (টেণ্ডনে অভিনয় কৰা) হত্যা কৰা হয়।

২০০৫ চনত দেশায়ে হিন্দী চলচ্চিত্ৰ শবনম মাউসিত অভিনয় কৰে, য’ত তেওঁ নাইনা নামৰ চৰিত্ৰত আশুতোষ ৰাণা আৰু বিজয় ৰাজৰ সৈতে অভিনয় কৰে। পাছলৈ তেওঁ ভোজপুৰী চলচ্চিত্ৰ জগতত জনপ্ৰিয়তা লাভ কৰে আৰু বলমা বড়া নাদান আৰু গব্বৰ সিং আদি চলচ্চিত্ৰত অভিনয় কৰে। ২০০৫ চনত দেশায়ে কব হোই গৱনা হামাৰ চলচ্চিত্ৰত অভিনয় কৰে, যিখনে পিছলৈ ভোজপুৰী শ্ৰেষ্ঠ কাহিনীচিত্ৰ শিতানত ৰাষ্ট্ৰীয় চলচ্চিত্ৰ বঁটা লাভ কৰে।

ব্যক্তিগত জীৱন

তেওঁ উত্তৰণ ধাৰাবাহিকৰ সহ-অভিনেতা নন্দীশ সন্ধুৰ সৈতে ১২ ফেব্ৰুৱাৰী ২০১১ তাৰিখে গাজিয়াবাদত বিবাহ বন্ধনত আবদ্ধ হয়। ২০১৪ চনত তেওঁলোক পৃথক হৈ যায় আৰু প্ৰায় চাৰিবছৰীয়া বিবাহিত জীৱনৰ পিছত ২০১৫ চনত দুয়ো ডিভ’ৰ্চৰ বাবে আবেদন দাখিল কৰে। ২০১৬ চনৰ মাৰ্চ মাহত ডিভ’ৰ্চ চূড়ান্ত কৰা হয়।

২০১৮ চনত দেশাই আৰহান খানক লগ পায়। ২০১৯ চনত দুয়ো বিগ বচ ১৩ত অংশগ্ৰহণ কৰে, য’ত আৰহানে দেশাইক বিবাহ প্ৰস্তাৱ আগবঢ়ায় আৰু দেশাই সেই প্ৰস্তাৱ গ্ৰহণ কৰে। পিছলৈ সালমান খানে প্ৰকাশ কৰে যে আৰহান আগতে বিবাহিত আছিল আৰু তেওঁৰ এটা সন্তান আছিল, যিটো তেওঁ দেশাইৰপৰা গোপন কৰি ৰাখিছিল। ২০২০ চনত বিগ বচ গৃহৰপৰা ওলাই অহাৰ পাছত দেশাই আৰহানৰ সৈতে সম্পৰ্ক বিচ্ছেদ কৰে।

তথ্যসূত্ৰ

বাহ্যিক সংযোগ

শ্ৰেণী:হিন্দী টেলিভিছনৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:গুজৰাটী চলচ্চিত্ৰৰ অভিনেত্ৰী
শ্ৰেণী:ভোজপুৰী চলচ্চিত্ৰৰ অভিনেত্ৰী
শ্ৰেণী:অসমীয়া চলচ্চিত্ৰৰ অভিনেত্ৰী
শ্ৰেণী:পঞ্জাবী চলচ্চিত্ৰৰ অভিনেত্ৰী
শ্ৰেণী:উৰ্দু চলচ্চিত্ৰৰ অভিনেত্ৰী
তিনি সাৰ্বভৌম আৰু পাঁচ সম্ৰাট

তিনি সাৰ্বভৌম আৰু পাঁচ সম্ৰাট চীনৰ উত্তৰ ভাগৰ মিথকত পোৱা শাসক বা দেৱতাৰ দুটি গোট। তিনি সাৰ্বভৌম পাঁচ ৰজাতকৈ আগতে বাস কৰিছিল, যাৰ কাল খ্ৰীষ্টপূৰ্ব ৩১২৬ৰ পৰা খ্ৰীষ্টপূৰ্ব ২০৭০। বৰ্তমানে এওঁলোক সাংস্কৃতিক নায়ক।

এই শাসকসকলৰ কাল কাল্পনিক হ'ব পাৰে, কিন্তু কিছু কিছু ব্যাখ্যাত এওঁলোকৰ কাল আছিল শ্বিয়া ৰাজবংশৰ আগৰ।

বিৱৰণ

তিনি সাৰ্বভৌম, যাক কোনো কোনোৱে তিনি আগষ্টজনো বোলে, দেৱ-ৰজা বা দেৱতা যিয়ে নিজৰ শক্তিৰ ব্যৱহাৰ কৰিছিল জনগণৰ জীৱন ভাল কৰিবলৈ আৰু তেওঁলোকক প্ৰয়োজনীয় জ্ঞান প্ৰদান কৰিবলৈ। পাঁচ সম্ৰাট হ'ল আদৰ্শ মুনি যি আছিল মহান চৰিত্ৰৰ অধিকাৰী আৰু দীৰ্ঘায়ু। তেওঁলোকে শান্ত সাম্ৰাজ্য শাসন কৰিছিল। ভিন ভিন ঐতিহাসিক গ্ৰন্থত তিনিও সম্ৰাটক ভিন ভিন পৰিচয় প্ৰদান কৰা হৈছে।

তিনি সম্ৰাটে জুইৰ ব্যৱহাৰ, গৃহ নিৰ্মাণ আৰু কৃষিৰ ব্যৱহাৰ জনগণক শিকাইছিল। হুৱাংডিৰ পত্নী লেইডুৱে পাতৰ সংস্কৃতি আৰম্ভ কৰিছিল। দৰবৰ আৱিষ্কাৰ, পঞ্জিকাৰ নিৰ্মাণ আৰু চীনা লিপিৰ নিৰ্মাণৰ শ্ৰেয়ো পাঁচ সম্ৰাটকে দিয়া হয়। তেওঁলোকৰ কালৰ পাছত মহান য়ুৱে শ্বিয়া ৰাজবংশ প্ৰতিষ্ঠা কৰিছিল।

ঊনবিংশ শতিকাৰ আধুনিক তত্ত্বৰ মতে, হালধীয়া সম্ৰাট হুৱাশ্বিয়া লোকৰ বংশৰ প্ৰণেতা। এই মিথকৰ উদ্‌যাপনতেই শ্বানশ্বি প্ৰান্তত হালধীয়া সম্ৰাটৰ স্মৃতিত সৌধ তৈয়াৰ কৰা হৈছে।

চীনা ভাষাত হুৱাংডি শব্দই সম্ৰাট বুজায়। এই শব্দৰ উৎসও এই মিথক। এই উপাধিৰ প্ৰথম ব্যৱহাৰকাৰী চিন শ্বি হুৱাঙে যহৌ ৰাজ্যৰ সকলো ভূমি একত্ৰিত কৰিছিলে, আৰু এই ভূমি আছিল তিনি সাৰ্বভৌম আৰু পাঁচ সম্ৰাটৰ অধীনত থকা ভূমিতকৈও অধিক।

চিত্ৰ

তথ্য সংগ্ৰহ

শ্ৰেণী:চীনৰ ইতিহাস
ভাতৃবৎ জন্মৰ ক্ৰম আৰু পুৰুষৰ যৌন অভিমুখিতা

ভাতৃবৎ জন্মৰ ক্ৰম আৰু পুৰুষৰ যৌন অভিমুখিতা হৈছে জৈৱিকভাৱে জন্মৰ ক্ৰম আৰু যৌন অভিমুখিতাৰ এক সম্পৰ্ক। বিভিন্ন গৱেষণাৰ পৰা দেখা গৈছে যে একে মাতৃৰ সন্তানৰ ক্ষেত্ৰত যিমানেই পুৰুষ সন্তানৰ সংখ্যা অধিক হয় সিমানেই সৰুজন সহোদৰৰ যৌন অভিমুখিতা সমকামী হোৱাৰ সম্ভাৱনা বেছি। ৰে ব্লেনচাৰ্ড আৰু এন্থনী বগাৰ্টে প্ৰথমবাৰৰ বাবে ১৯৯০ চনত এই গুণকটো চিনাক্ত কৰিছিল আৰু ইয়াক ভাতৃবৎ জন্মৰ ক্ৰমৰ প্ৰভাৱ বুলি নাম দিছিল। বিজ্ঞানীসকলৰ মতে এই প্ৰভাৱৰ কাৰণ প্ৰসৱৰ পূৰ্বৰ জৈৱিক ব্যৱস্থা। কিয়নো এই সংযোগ কেৱল ডাঙৰ জৈৱিক ভাতৃ থকা পুৰুষৰ ক্ষেত্ৰতহে থাকে, যিটো ডাঙৰ সতি-সন্ততি আৰু দত্তক ভাতৃ থকা পুৰুষৰ মাজত দেখা নাযায়। এই ব্যৱস্থাটো পুৰুষ ভ্ৰুণৰ প্ৰতি মাতৃৰ প্ৰতিৰোধ ক্ষমতাৰ প্ৰতিক্ৰিয়া বুলি ভবা হয়, য’ত এণ্টিব’ডিয়ে বিকাশৰ সময়ত যৌন পাৰ্থক্যত ভূমিকা লোৱা বুলি ভবা পুৰুষ ৱাই-প্ৰ'টিনক নিষ্ক্ৰিয় কৰে। ইয়াৰ ফলত মগজুৰ কিছুমান অঞ্চল ‘মহিলাৰ সাধাৰণ’ ব্যৱস্থাৰে যৌন অভিমুখৰ সৈতে জড়িত হৈ থাকিব পাৰে বা পুৰুষৰ প্ৰতি আকৰ্ষিত হ’ব। এই ধাৰণাটোৰ জৈৱৰাসায়নিক প্ৰমাণ ২০১৭ চনত চিনাক্ত কৰা হৈছিল, য'ত সমকামী পুত্ৰ থকা মাতৃসকলৰ বিশেষকৈ কেইবাজনো পুত্ৰ সন্তান থকা মাতৃসকলৰ NLGN4Y Y-প্ৰ'টিনৰ প্ৰতি এণ্টিব'ডিৰ মাত্ৰা বিপৰীতকামী পুত্ৰ থকা মাতৃসকলতকৈ অধিক হোৱা দেখা গৈছিল।

প্ৰতিজন অতিৰিক্ত পুৰুষৰ গৰ্ভাৱস্থাৰ লগে লগে ইয়াৰ প্ৰভাৱ অধিক শক্তিশালী হৈ পৰে আৰু পৰৱৰ্তী পুত্ৰ সমকামী হোৱাৰ সম্ভাৱনা ৩৮–৪৮% বৃদ্ধি পায়। ইয়াৰ অৰ্থ এইটো নহয় যে কেইবাবাৰো পুৰুষ গৰ্ভাৱস্থাৰ পিছত সকলো বা বেছিভাগ পুত্ৰই সমকামী হ’ব, বৰঞ্চ সমকামী পুত্ৰ সন্তান জন্ম দিয়াৰ সম্ভাৱনা প্ৰথম জন্ম লোৱা পুত্ৰৰ বাবে প্ৰায় ২%ৰ পৰা দ্বিতীয়জন পুত্ৰৰ বাবে ৩%, তৃতীয়ৰ বাবে ৫%লৈ বৃদ্ধি পায়। দুটা গৱেষণাৰ অনুমানৰ ভিত্তিত ১৫%ৰ পৰা ২৯% সমকামী পুৰুষে এই প্ৰভাৱৰ বাবে যৌন অভীৰুচিৰ ঋণী, অৱশ্যে এই সংখ্যা অধিক হ’ব পাৰে কাৰণ পূৰ্বৰ গৰ্ভপাত আৰু স্বতঃস্ফূৰ্ত গৰ্ভপাতৰ ফলত তেওঁলোকৰ মাতৃয়ে ৱাই-লিংকড এণ্টিজেনৰ সংস্পৰ্শলৈ আহিব পাৰে। সাধাৰণতে ভবা হয় যে এই মাতৃৰ সঁহাৰি প্ৰথম জন্ম হোৱা সমকামী পুত্ৰৰ ক্ষেত্ৰত প্ৰযোজ্য নহ'ব আৰু তেওঁলোকৰ অভিমুখীতা জিন, প্ৰসৱৰ পূৰ্বে হৰম'ন আৰু অন্যান্য মাতৃৰ প্ৰতিৰোধ ক্ষমতাৰ প্ৰতিক্ৰিয়াৰ বাবেও দায়ী হ'ব পাৰে যিয়ে মগজুৰ বিকাশকো প্ৰভাৱিত কৰে। এই সঁহাৰি কিয় অটুট থাকে তাৰ বিভিন্ন বিৱৰ্তনৰ ব্যাখ্যা বিজ্ঞানীসকলে আগবঢ়াইছে।

সমকামী পুৰুষ আৰু জন্মৰ ক্ৰমৰ মাজত কোনো সম্পৰ্ক পৰ্যবেক্ষণ নকৰা কেইটামান অধ্যয়নক সাধাৰণতে পদ্ধতিগত ভুল আৰু নমুনা সংগ্ৰহৰ পদ্ধতিৰ বাবে সমালোচনাও কৰা হৈছে। জে মাইকেল বেইলীয়ে কৈছে যে মাতৃৰ প্ৰতিৰোধ ক্ষমতাৰ প্ৰতিক্ৰিয়াৰ বাহিৰে আন কোনো যুক্তিযুক্ত অনুমান চিনাক্ত কৰা হোৱা নাই।

তথ্যসূত্ৰ

শ্ৰেণী:যৌন অভিমুখিতা
জগন্নাথ

জগন্নাথ প্ৰধানকৈ ভাৰত আৰু বাংলাদেশত পূজিত এগৰাকী দেৱতা। তেওঁক ভাতৃ বালভদ্ৰ আৰু ভগ্নী সুভদ্ৰাৰ সৈতে সাধাৰণতে আৰাধনা কৰা হয়। ওড়িয়া হিন্দু ধৰ্মত তেওঁ সৰ্বোচ্চ দেৱতা: পুৰুষোত্তম বা পৰ ব্ৰহ্ম। বৈষ্ণৱ ধৰ্মত, আৰু বিশেষকৈ কৃষ্ণবাদত, অনেক ক্ষেত্ৰৰ জগন্নাথক কৃষ্ণ বা বিষ্ণুৰ এক বিমূৰ্ত ৰূপ মনা হয়। তেওঁক কেতিয়াবা কৃষ্ণ বা বিষ্ণুৰ অৱতাৰো জ্ঞান কৰা হয়। কোনো কোনো শৈৱ আৰু শাক্ত হিন্দুৰ মতে, তেওঁ শিৱৰ ভৈৰৱ ৰূপৰ তান্ত্ৰিক ৰূপ, যাৰ সম্বন্ধ ধ্বংসৰ সৈতে।

ইতিহাস

জগন্নাথবাদ বা ওড়িয়া বৈষ্ণৱবাদত এগৰাকী প্ৰধান আৰাধ্যৰ ৰূপত জগন্নাথৰ উত্থান দেখা যায় মধ্যকালৰ আগ ভাগত। পাছলৈ ই এক স্বাধীন ৰাজ্যিক স্থানীয় মন্দিৰ-কেন্দ্ৰিক পৰম্পৰা হৈ পৰিল, কৃষ্ণবাদৰ অন্তৰ্গত।

জগন্নাথৰ আৰাধনাৰ আৰম্ভণি কেতিয়া হৈছিল সেই কথা স্পষ্টকৈ জনা নাযায়। কোনো কোনোৱে ঋগবেদ (১০.১৫৫.৩)ক উয়াৰ উৎস বুলি কয়, কিন্তু আনে এই মত মানি নলয়। তেওঁলোকৰ মতে তেওঁ জনজাতীয় মূলৰ এগৰাকী দেৱতা হ'ব পাৰে।

ৰীতি নীতি

জগন্নাথৰ মূৰ্তি কাঠেৰে নিৰ্মিত আৰু সজ্জিত, গোল চকু থকা আৰু হাত-ভৰি বিহীন। জগন্নাথক আৰাধনা কৰাৰ নীতি-নিয়ম হিন্দু ধৰ্মৰ আন আন ভাগত পোৱা নিয়মতকৈ পৃথক। অস্বাভাৱাকিকভাৱে, মূৰ্তি কাঠেৰে নিৰ্মিত আৰু নিৰ্দিষ্ট সময়ৰ মূৰে মূৰে সলোৱা হয়।

প্ৰতি বছৰে জুন বা জুলাই মাহত পূব ভাৰতৰ কেইবাখনো ৰাজ্যত ৰথ যাত্ৰা উদ্‌যাপন কৰা হয়। জগন্নাথ আৰু আন দুই সম্বন্ধীয় দেৱতাৰ ছবি পুৰীৰ জগন্নাথ মন্দিৰৰ গৰ্ভগৃহৰ পৰা বাহিৰলৈ অনা হয়। ৰথত ৰাখি অনেক ভক্তই ৩ কিলোমিটাৰ দূৰৰ গুণ্ডিচা মন্দিৰলৈ এই ৰথ লৈ যায়। কেইদিনমান সেই মন্দিৰত দেৱতাকেইগৰাকীক ৰখাৰ পাছত তেওঁলোকক পুনঃ নিজৰ মন্দিৰলৈ লৈ যোৱা হয়। পুৰীৰ মন্দিৰৰ লগতে সমগ্ৰ বিশ্বতে আন আন জগন্নাথ মন্দিৰতো একেই ধৰণে যাত্ৰাৰ আয়োজন কৰা হয়। লক্ষ লক্ষ ভক্ত পুৰীলৈ প্ৰতি বছৰে যায় জগন্নাথৰ ৰথত চাবলৈ।

তথ্য সংগ্ৰহ

শ্ৰেণী:হিন্দু দেৱতা
শ্ৰেণী:বিষ্ণুৰ অৱতাৰ